Σε αυτό το σχέδιο περιγράφεται πως έπρεπε να χρηματίσουν υπουργούς και κρατικούς αξιωματούχους προκειμένου να βάλουν στην ελληνική αγορά, παρά τη λιτότητα, δέκα νέα φάρμακα. Τα φάρμακα αυτά δεν είχαν κυκλοφορήσει στην ευρωπαϊκή αγορά ευρέως, αλλά μόνο στην Αγγλία και τη Γερμανία σε υψηλές τιμές. Έτσι έπρεπε να εισαχθούν στην Ελλάδα που είναι χώρα αναφοράς φαρμάκου, καθορίζει δηλαδή την τιμή φαρμάκου στην Ε.Ε, με υψηλή τιμή για να κερδίσει η φαρμακοβιομηχανία. Η εταιρεία έθετε χρονικό όριο 10 μηνών, για να τα βάλει στην ελληνική αγορά,

Όπως προκύπτει από τα στοιχεία, ο Άδωνης Γεωργιάδης, ως Υπουργός Υγείας, έβαλε και τα δέκα αυτά φάρμακα στην αγορά (πρόκειται για πανάκριβα φάρμακα με τιμή χιλιάδων ευρώ) παρά τις απαγορεύσεις εισαγωγής νέων φαρμάκων από την τρόικα. Ήταν το μοναδικό σημείο στο οποίο ο Άδωνης λειτούργησε αντιτροϊκανά και ήταν αντιμνημονιακός εξυπηρετώντας τη Novartis και δίνοντάς της δεκάδες εκατομμύρια ευρώ. Στα ίδια έγγραφα αποκαλύπτεται πως υπήρχε Think Tank για θέματα Υγείας του πρωθυπουργού Αντώνη Σαμαρά, με τη συμμετοχή του ίδιου του K. Φρουζή της Novartis